De musegnavede Hvidgrankogler viser ikke anden Variation, end 
at Frøskællene kan være gnavede over i lidt forskellig Afstand fra 
Basis, saa at Dækskællene kan rage lidt mere eller lidt mindre 
frem over Randen af de overbidte Frøskæl. 
Frøskællene viser tit tydelige Gnavspor paa Bidfladen, der som 
Regel kun er svagt ujevn eller flosset og kun meget sjeldent stedvis 
løber ud i længere Trevler. 
Enkelte Kogler er gnavede uregelmæssigt, idet Skællene paa 
visse Partier er urørte; lignende Uregelmæssigheder er, som an¬ 
ført. fundne hos musegnavede Rødgrankogler, hvor jeg tydede dem 
som fremkomne ved, at de paagældende Kogler har været i Klemme 
og derfor ikke har kunnet begnaves alsidigt; det samme, mener jeg, 
har været Tilfældet med disse uregelmæssigt behandlede Hvidgran¬ 
kogler. 1 ) 
Egevngnave.de Hvidgvankoglev . 
Disse Kogler er behandlede paa den Maade, at Skællene er 
rykkede af helt inde ved Aksen, paa hvilken ses Fordybninger 
efter de afrevne Skæl (Fig. 11 og 12, PI. VIII). De er altsaa 
behandlede som Type 1 blandt de egernbehandlede Rødgrankogler. 
At jeg tyder disse Kogler, som jeg fandt i den lille Plantage 
ved Thorsager Station i Djursland, som behandlede af Egern, be¬ 
grunder jeg dels ved, at jeg ikke har fundet Kogler af dette Ud¬ 
seende i nogen af de talrige Plantager, hvor der var Masser af 
musegnavede Hvidgrankogler, og dels ved, at de fandtes netop i 
den eneste af de undersøgte Hvidgranplantninger, hvor der lever 
Egern; desuden laa disse som egerngnavede tydede Kogler intet¬ 
steds i Thorsager Plantage sammen med de typisk musegnavede 
Hvidgrankogler, hvoraf der fandtes Bunker andre Steder i Plantagen. 
Trods ivrig Søgen fandt jeg kun en Snes egerngnavede Hvid¬ 
grankogler i Thorsager Plantage, saa Egernet synes, i Modsætning 
til Musene, ikke at være nogen stor Ynder af Hvidgranens Frø. 
Resultatet af Undersøgelsen med Hensyn til de gnavede Koglers 
Udseende kan kort sammenfattes saaledes: 
l ) Hermed maa ikke forveksles nogle Kogler, hvor Skællene dels er vredne 
nedefter mod Koglens Basis, dels brækkede af; denne Behandling skyldes 
øjensynlig frøædende Fugle. 
